钦定古今图书集成/明伦汇编/氏族典/第258卷 > 王元象
## 钦定古今图书集成/明伦汇编/氏族典/第258卷 > 王元象

按《南史王元谟传》：元谟从弟元象，位下邳太守，好发
冢，地无完椁。人间垣内有小冢，坟上殆平，每朝日初
升，见一女子立冢上，近视则亡。或以告元象，便命发
之，有一棺尚全，有金蚕铜人以百数。剖棺见一女子，
年可二十，姿质若生，卧而言曰：“我东海王家女，应生，
资财相奉，幸勿见害。”女臂有玉钏，破冢者斩臂取之。
于是女复死。元谟时为徐州刺史，以事上闻，元象坐
免官。